එකල අඹුමුල්ලේ වාචිස්සර නම් හිමි නමක් පොලොන්නරුවේ වාසය කළහ. එහිමි නම ඉතාමත් සිල්වත් ගුණවත් එමෙන්ම එඩිතර හිමිනමක්. උන්වහන්සේ දන්ත ධාතුන් වහන්සේ සහ පාත්‍රා ධාතුන් වහන්සේ රැගෙන පොලොන්නරුවේ සිට කොත්මලය බලා පිටත්විය. මෙම කාලවකවානුවේ ලංකාවාසී ජනතාවගේ අදහසක් වී තිබුණේ දන්ත ධාතුන් වහන්සේ රටේ රජු සතුවිය යුතු බවටය. දන්ත ධාතුන් වහන්සේ හිමි පුද්ගලයා රටේ පාලකයා ලෙස පිළිගැනීමට ලංකාවාසී ජනතාව සැදී පැහැදී සිටියේය. මෙම හේතුව නිසාම පොලොන්නරු රාජධානිය මේ වනවිට පාලනය කරමින් සිටි කාලිංග නම් සොළී ආක්‍රමණිකයාට ද දන්ත ධාතුන් වහන්සේ තමන් සතු කරගැනීමට අවශ්‍ය විය. ඒ පිළිබඳව ඔහු සොයා බැලීමේදී ඔහුට දැනගන්නට ලැබුණේ දන්ත ධාතුන් වහන්සේ සහ පාත්‍රා ධාතුන් වහන්සේ පොලොන්නරුවේ නොමැති බවය. එම නිසා කලබලයට පත් කාලිංග, දන්ත ධාතුන් වහන්සේ සොයන්නට විය.
පාත්‍රා ධාතුන් වහන්සේ රැගෙන ගියේ කුමන ගමටද ?
කොත්මලය